**Ministru kabineta rīkojuma projekta**

**„Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par nekustamo īpašumu atsavināšanu Latvijas Republikas un Baltkrievijas Republikas valsts robežas joslas ierīkošanai” (turpmāk – rīkojuma projekts) paredz no zemes īpašniekiem atsavināt nekustamos īpašumus, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Ministru kabineta rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar:1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu;
2. Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu;
3. Ministru kabineta 2016.gada 3.maija rīkojumu Nr.275 apstiprinātā Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai pasākumu Nr.84.3. “Veikt Latvijas Republikas un Baltkrievijas Republikas valsts robežas izbūvi un aprīkošanu, pabeidzot valsts robežas joslas infrastruktūras izveidi un iekārtošanu”.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežas šķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.1.apakšpunktam, Latvijas Republikas valsts robežas platums ar Baltkrievijas Republiku ir 12 metri.Lai veiktu Latvijas Republikas un Baltkrievijas Republikas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Baltkrievijas Republiku, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Baltkrievijas Republikas robežas ierīcību, nepieciešams atsavināt robežai pieguļošā nekustamā īpašuma “Gaidiņi”, Kaplavas pagastā, Krāslavas novadā (kadastra numurs 6070 009 0235) daļu – zemes vienības ar kadastra apzīmējumu 6070 010 0244 daļu 0,57 ha platībā (atsavināmās (projektētās) zemes vienības kadastra apzīmējums 6070 010 0140) (turpmāk – nekustamais īpašums „Gaidiņi”). Nekustamais īpašums „Gaidiņi” nav ierakstīts zemesgrāmatā. Starp nekustamā īpašuma “Gaidiņi” valdītāju un valsts akciju sabiedrību “Latvijas Hipotēku un zemes banka” 2010.gada 30.decembrī tika noslēgts zemes nomaksas izpirkuma līgums Nr. 1/CP-763 (turpmāk – izpirkuma līgums), kas paredz zemes vienību ar kadastra apzīmējumiem 6070 010 0246, 6070 010 0244, 6070 009 0406, 6070 009 0407, 6070 010 0249, 6070 009 0415, 6070 010 0250, zemes kopplatība 88,26 ha, izpirkšanu līdz 2020.gada 30.decembrim. Valsts pārvaldes uzdevuma ietvaros valsts akciju sabiedrība “Privatizācijas aģentūra” (turpmāk – Sabiedrība) ir pārņēmusi noslēgtā izpirkuma līguma saistības.Nekustamo īpašumu valsts kadastra informācijas sistēmā zemes vienībai ar kadastra apzīmējumu 6070 010 0244 ir ierakstīti šādi apgrūtinājumi:- ceļa servitūta teritorija 0,00- ceļa servitūta teritorija 0,04 ha;- aizsargājamo ainavu apvidus ainavu aizsardzības zonas teritorija 12,34 ha.Atsavināmās (projektētās) zemes vienības ar kadastra apzīmējumu 6070 010 0140 (turpmāk – atsavināmā (projektētā) zemes vienība) apgrūtinājumu plāna projektā paredzēti šādi apgrūtinājumi:- valsts robežas josla 0,11 ha;- valsts robežas josla 0,25 ha;- valsts robežas josla 0,05 ha;- pierobežas josla 0,57 ha;- pierobeža 0,57 ha;- līdz 10 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,01 ha;- līdz 10 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,15 ha;- līdz 10 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,03 ha;- ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs 0,01 ha;- ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs 0,15 ha;- ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija meža zemēs 0,03 ha;- Daugavas vides un dabas resursu aizsardzības aizsargjoslas teritorija lauku apvidos 0,46 ha;- aizsargājamo ainavu apvidus ainavu aizsardzības zonas teritorija 0,57 ha.Sabiedrībai 2017.gada 25.augustā tika nosūtīta vēstule Nr.17-9/8399 “Par atļauju sadalīt nekustamo īpašumu un atsavināt tā daļu”. Sabiedrība 2017.gada 18.septembra vēstulē Nr.1.17/8471 “Par zemesgabala sadalīšanu” informēja, ka tai, izpildot valsts pārvaldes uzdevumu, nav tiesību atļaut sadalīt zemesgabalu, par kura izpirkšanu noslēgts zemes nomaksas izpirkuma līgums, līdz attiecīgajā zemes nomaksas izpirkuma līgumā noteikto saistību izpildei. Šīs aizliegums noteikts Ministru kabineta 2013.gada 15.oktobra noteikumu Nr.1106 “Zemes izpirkuma (pirkuma) līguma noslēgšanas kārtība” 14.3.apakšpunktā – “zemes izpircējs (pircējs) līdz īpašuma tiesību nostiprināšanai zemesgrāmatā nenodod zemesgabalu lietošanā trešajām personām vai neapgrūtina ar citām lietu tiesībām, nedala un neapvieno to ar citu īpašumu”. Saskaņā ar Sabiedrības vajadzībām nepieciešamā nekustamā īpašuma atsavināšanas likumā un MK noteikumos Nr.204 noteikto kārtību, nekustamā īpašuma “Gaidiņi” atsavināšanas procedūra tika turpināta, neskatoties uz Sabiedrības pausto viedokli.Nekustamā īpašuma “Gaidiņi” tiesiskajam valdītājam un Sabiedrībai) 2018.gada 8.janvārī ir nosūtīts “Ministru kabineta 2011.gada 15.marta noteikumos Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204)” 13. punktā minētais paziņojums Nr.1.2.2.-09/2566. Paziņojumam tika pievienots Sabiedrības vajadzībām nepieciešamā nekustamā īpašuma atsavināšanas likuma 18.panta trešajā daļā minētais grafiskais materiāls. Informācija par nekustamo īpašumu “Gaidiņi” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Gaidiņi” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu “Gaidiņi”, kas varētu ietekmēt īpašuma vērtības noteikšanu, no tiesiskā valdītāja nav saņemti.Sabiedrība 2018.gada 23.februāra vēstulē Nr.1.17/2156 “Par zemes vienību ar kadastra apzīmējumu 6070 010 0244” informēja, ka konceptuāli neiebilst par zemes vienības ar kadastra apzīmējumu 6070 010 0244 atsavināšanu sabiedrības vajadzību nodrošināšanai, ja vien tiek saņemta zemes izpircēja atbilstoša piekrišana un atlīdzība par atsavināto zemes vienību tiek ieskaitīta Sabiedrības norēķinu kontā zemes nomaksas izpirkuma līgumā Nr.1/CP-763 noteikto saistību dzēšanai. Sabiedrības rīcībā nav dokumenti, kas varētu ietekmēt zemes vienības ar kadastra apzīmējumu 6070 010 0244 vērtējumu.Sertificēts vērtētājs noteica, ka nekustamā īpašuma “Gaidiņi” tirgus vērtība 2018.gada 15.martā ir 975 *euro* (deviņi simti septiņdesmit pieci *euro*). Vērtējamās īpašuma daļas tirgus vērtībā iekļauta mežaudzes vērtība. Atsavināšanas rezultātā īpašniekam radušies zaudējumi netika konstatēti – to apmērs ir 0,00 *euro*. Komisija saskaņā ar MK noteikumu Nr.204 26.punktu 2018.gada 27.martā nosūtīja tiesiskajam valdītājam uzaicinājumu Nr.1.2.2-09/3421 piedalīties sēdē par aprēķinātās atlīdzības izvērtēšanu.Komisija ir saņēmusi tiesiskā valdītāja 2018.gada 16.maija iesniegumu ar informāciju, ka tiesiskais valdītājs aprēķinātai atlīdzībai 975 *euro* (deviņi simti septiņdesmit pieci *euro*) par nekustamā īpašuma “Gaidiņi” atsavināšanu piekrīt un komisijas sēdē par aprēķinātās atlīdzības izvērtēšanu nepiedalīsies.Komisija, pamatojoties uz MK noteikumu Nr.204 35.punktu, 2018. gada 18.maija sēdes slēgtajā daļā pieņēma lēmumu par nekustamā īpašuma “Gaidiņi” atsavināšanas atlīdzības apstiprināšanu, nosakot to 975 *euro* (deviņi simti septiņdesmit pieci *euro*) apmērā, kas atbilst sertificēta nekustamā īpašuma vērtētāja noteiktās atlīdzības apmēram, 0,17105 *euro* par vienu kvadrātmetru.Iekšlietu ministrija saskaņā ar MK noteikumu Nr.204 36. punktu izskatīja ar Iekšlietu ministrijas 2017. gada 29.jūnija rīkojumu Nr. 1-12/1589 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotās komisijas 2018.gada 18.maija lēmumu Nr.7 par atlīdzības apmēru sabiedrības vajadzībām nepieciešamo nekustamo īpašumu atsavināšanai un nolēma ar 2018.gada 7.jūnija lēmumu Nr.1-66/89 apstiprināt Komisijas noteikto atlīdzības apmēru par nekustamā īpašuma „Gaidiņi” atsavināšanu, nosakot taisnīgu atlīdzību 975 *euro* apmērā, 0,17105 *euro* par vienu kvadrātmetru. Platību izmaiņu gadījumā atlīdzības apmēra noteikšanai tiks izmantota noteiktā īpašuma viena kvadrātmetra cena.Nekustamo īpašumu “Gaidiņi” ir paredzēts atsavināt Latvijas Republikas valsts robežas joslas ar Baltkrievijas Republiku paplašināšanai līdz 12 metriem. Pēc atsavināšanas pabeigšanas Iekšlietu ministrija īpašuma tiesības uz nekustamo īpašumu “Gaidiņi” normatīvajos aktos noteiktajā kārtībā nostiprināts zemesgrāmatā uz valsts vārda Iekšlietu ministrijas personā. Nekustamā īpašuma “Gaidiņi” labprātīgai atsavināšanai ir nepieciešama Ministru kabineta atļauja Sabiedrībai veikt izmaiņas izpirkuma līgumā, lai nodalītu rīkojuma 1.punktā minētās zemes vienības daļu, kas ir nepieciešama sabiedrības vajadzībām.Lai Sabiedrība varētu veikt minētās izmaiņas, Nodrošinājuma valsts aģentūra pieprasīja no Valsts zemes dienesta izziņu par 2010.gada 12.novembra lēmumā Nr. 15-03-L2/L-0078521 minētās maksājuma summas sadali starp atsavināmo nekustamo īpašumu “Gaidiņi” un pārējo izpirkuma līgumā norādīto nekustamā īpašuma daļu.Projekts attiecas uz iekšlietu politikas jomu.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minēto nekustamo īpašumu īpašniekiem, kuriem piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 386892 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 386892 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 386892 | 0 | 0 | 0 | 0 | 0 | 0 |
| 2.1. valsts pamatbudžets | 386892 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā kopumā sastāda **1071 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamā īpašuma „Gaidiņi” atsavināšanu ir **975** ***euro;***
2. izdevumi, kas saistīti ar nostiprinājuma lūguma parakstīšanu pie notāra ir **66 *euro****;*
3. izdevumi, kas saistīti ar īpašuma tiesību nostiprināšanu zemesgrāmatā ir **30 *euro***.

Pamatojoties uz Ministru kabineta 2016.gada 16.augusta sēdē pieņemto lēmumu (prot. Nr.40, 59.§, 2.punkts) tika atbalstīta Iekšlietu ministrijas iesniegtā jaunā politikas iniciatīva “Valsts robežas joslas gar Latvijas Republikas un Baltkrievijas Republikas robežu izbūve” (aprēķins JPI 14\_02\_P\_VR\_Baltkr) un saskaņā ar likumu „Par valsts budžetu 2018.gadam” Iekšlietu ministrijai (budžeta apakšprogramma 40.02.00 “Nekustamais īpašums un centralizētais iepirkums”) paredzēts finansējums 2018.gadā 386 892 *euro* apmērā Latvijas Republikas un Baltkrievijas Republikas valsts robežas joslā esošo privātpersonām un juridiskajām personām piederošo nekustamo īpašumu atsavināšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izdevumus, kas saistīti ar nekustamā īpašuma nodokļa apmaksu, Iekšlietu ministrija (Nodrošinājuma valsts aģentūra) segs tai piešķirto valsts budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Būmeistere 67829885

anete.bumeistere@agentura.iem.gov.lv

Liepiņš 29468263

gunars.liepins@agentura.iem.gov.lv